See on nii oluline, et me elus võtame selle perioodi, kus me saame olla iseendaga. Olla eraldatud. Olla vaikuses. Et õppida kuulama iseenda häält.
Kes sa tegelikult oled? Kes su pärisolemus on?
Ilma rollideta, ilma piiravate uskumuste, sisseõpitud käitumismallide ja programmeeringuteta?
Kogemas seda elu siin. Mis on sinu potensiaalid? Mis sind huvitab, mis sind köidab?
Nii vajalik on üksi olemine looduses ja vaikuses. Et me kuuleksime enda sisemist häält.
See hakkab meiega suhtlema. Järjest rohkem, mida enam sa praktiseerid meele vaikust.
Aga enne tuleb tekitada selleks ruum. Et sa kuuleksid enda tegeliku olemuse häält. Loo endale emotsionaalne tasakaal. Rahu. Istu vaikuses. Ühendu loodusega.
Kuidagi ei saa päriselt endani ja oma kõrgema olemuseni jõuda, kui ole läbi tehtud seda etappi, kus sa logid end välja kõigest ja kõigist. Hakkad harjutama iseendaga olemist.
Et ühenduda hoopis oma kõrgema olemusega.
Ühiskond on jube hästi hoolitsenud selle eest, et see inimestele võimalikult keeruliseks teha. 🥴
Aga kui sa astud sealt üle ja hakkad seda praktiseerima, siis sa avastad midagi. Avastad, et inimene on midagi nii võimsat ja sügavat. Piiritut. Ja see avastus annab elule uue tunnetuse. Uue väärtuse. Ja see avastus tuleb SINU kogemusena, sa koged seda ise. Oma keha ja oma teadvusega. Seda ei loe sa kuskilt raamatust ega keegi ei räägi sulle uudistes.
Ja veel… kui sa saad sellest ringist välja, mis hoiab sind pealispinnaliselt elu elamast.
See autopiloodil jooks. See liigne peas elamine. Teooriatel tuginev elu.
Siis see on game changer.
Sa hakkad nägema oma piiravaid uskumusi, mis su elu tegelikult loonud on ja tekib avarus. Sa hakkad tajuma elusust.
Muidu me inimestena oleme koguaeg kellestki sõltuvad. Koguaeg kellegi hääl räägib kuklas. Programmeerib meie alateadvust. Me paljuski isegi ei teadvusta seda. Aga kui sul tekib teadlikus, saad sa võtta ohjad enda kätte ja hakata oma elu suunama.
Muidu on su eluteel roolis keegi väljaspoolt sind.
Et seda teadvustada ja seda mõista on vaja teadvust arendada.
Kes sinu elu tegelikult suunab, kuidas peaks, võiks, sobiks?
Istu selle küsimusega vaikuses.
Kuula seda esimest vastust, mis tuleb.
Ja siis saad sa alati teha muutuseid. Loodan, et su piiravad uskumused sind ei suuna, et sa saaksid valida avarduda.